**Jill Tracy Bidenová** (rod. **Jacobs**, predtým **Stevenson**, angl. Jill Tracy Jacobs Biden; \* 3. jún 1951, Hammonton, New Jersey, USA) je americká pedagogička a súčasná prvá dáma USA. V rokoch 2009 až 2017 bola druhou dámou USA.

Rodina, štúdium a začiatky kariéry
----------------------------------

Jill Bidenová prežila detstvo najmä v meste Willow Grove v Pensylvánii so svojimi štyrmi sestrami a rodičmi. S mamou Bonny Jean Godfrey Jacobsovou (1930 – 2008) s anglickým a škótskym pôvodom, ktorá sa starala o domácnosť a otcom Donaldom Carl Jacobsom (1927 – 1999), ktorý pracoval na pobočke v banke a stal sa riadiacim zamestnancom sporiacej a úverovej inštitúcie vo štvrti Chestnut Hill vo Philadelphii.

Jill Bidenová študovala na strednej škole Upper Moreland a jej obľúbeným predmetom bola angličtina. Pracovať začala už ako 15 ročná, keď bola servírka v regióne Jersey Shore v New Jersey. V štúdiu pokračovala na Vysokej škole v Pennsylvánii v odbore predaj módy (angl. *fashion merchandising*), ale po prvom semestri zo školy odišla, pretože ju štúdium tohto odboru nebavilo. Znovu začala študovať na University of Delaware na fakulte umení a vied so špecializáciou na štúdium angličtiny. V roku 1975, počas tretieho roku štúdia a po získaní titulu Bachelor of Arts, v jazyku angličtina, sa rozhodla prerušiť štúdiom pričom vedela, že v štúdiu bude pokračovať. Prvé stretnutie Jill Bidenovej a Joea Bidena bolo na jeseň v roku 1975 a po stretnutí Jill Bidenová svojej mame povedala: „*Mami, konečne som stretla gentlemana*". V tomto období tiež začala svoju pedagogickú kariéru na pozícií zastupujúcej učiteľky vo vzdelávacom systéme Wilmingtonu a potom rok učila angličtinu na strednej škole svätého Marka vo Wilmingtone. Popri tom v tomto čase bola zamestnaná aj v senátnej kancelárii Joea Bidena počas piatich mesiacov, táto práca zahŕňala výjazdy s mobilným tímom do južných častí štátu.

17. júna 1977 sa Jill Bidenová vydala za Joea Bidena v meste New York. Starala sa o dvoch synov Joea Bidena, ktorí ju volali mama. V roku 1987 Jill Bidenová získala magisterský titul na Villanova University v odbore angličtina. 8. júna 1981 sa Jill Bidenovej a Joeovi Bidenovi narodila dcéra Ashley Blazer, po ktorej narodení Jill prestala pracovať a starala sa o výchovu detí. Počas tehotenstva učila a študovala na Univerzite West Chester, kde získala v roku 1981 magisterský titul v odbore vzdelávania so špecializáciou v čítaní.

V januári 2007 získala doktorát na University of Delaware.

Kariéra
-------

Venovala sa najmä výučbe anglického jazyka. Tri roky vyučovala na strednej škole Claymont a vo výučbe anglického jazyka pokračovala na strednej škole Brandywine v meste Wilmington, štát Delaware. Na verejných stredných školách spolu učila počas trinásťročného obdobia.

V rokoch 1993 až 2008 bola zamestnaná ako inštruktor na Delaware Technical & Community College v kampuse Stanton a Wilmington, kde učila angl. *English composition* a angl. *remedial writing*.

Od roku 2009 bola profesorkou angličtiny na Northern Virginia Community College.

Počas svojej kariéry sa venovala aj pomoci rodinám, ktorých príslušníci sú v armáde v rámci neziskovej organizácie Delaware Boots on the Ground a tiež ochrane práv žien.

Jill Bidenová sa tiež zúčastnila v prezidentskej kampani svojho manžela Joea Bidena v Prezidentských voľbách v Spojených štátoch v roku 2020.

V spojitosti so zvolením svojho manžela za 46. prezidenta USA Jill Bidenová oznámila, že bude pokračovať vo svojej pedagogickej činnosti aj v roli prvej dámy USA. O vzdelávaní napísala: *„Učenie nie je čo robím. Je to kým som".* Povedala tiež, že chce aby si ľudia vážili pedagógov a vedeli a uvedomovali si akí sú prinosní pre spoločnosť a chce tiež vyzdvihnúť ich profesiu. O svojom zámere pokračovať v učení vravela už pred zvolením jej manžela do prezidentskej funkcie. Jill Bidenová pokračuje v učení aj v poste Prvej dámy USA na Vysokej komunitnej škole v severnej Virgínii kde prednáša kreatívne písanie.

Návšteva Slovenska v roku 2022
------------------------------

Jill Bidenová navštívila v dňoch 7. mája - 9. mája Slovensko kam pricestovala po návšteve Rumunska kde sa stretla s americkými vojakmi, vládnymi predstaviteľmi, diplomatmi USA i humanitárnymi pracovníkmi a učiteľmi ktorí pomáhajú vzdelávať ukrajinské deti. 7. mája si po prílete uctila pamiatku zavraždeného novinára Jána Kuciaka a jeho snúbenice Martiny Kušnírovej na námestí SNP, pričom v tejto spojitosti Veľvyslanectvo Spojených štátov na Slovensku odkázalo: *„Musíme chrániť slobodu médií a bojovať proti korupcii. Nikdy nezabudneme na tvoju odvahu, Ján."* Po uctení si pamiatky sa stretla s rodinami amerických diplomatov. 

8. mája 2022, v deň matiek priletela Jill Bidenová po ôsmej hodine ráno do Košíc kde ju po vystúpení z lietadla privítal primátor Košíc Jaroslav Polaček a košický župan Rastislav Trnka. Po odchode z letiska navštívila Jill Bidenová utečenecký hotspot v Košiciach kde sa rozprávala s viacerými rodinami. Starších manželov sa pýtala na situáciu pri príchode na Slovensko, odkiaľ pochádzajú a aké sú ich ďalšie plány. Pri ďalšej rodine sa Prvá dáma Jill Bidenová zaujímala či sa chystajú naspäť. 

Po návšteve hotspotu navštívila Jill Bidenová Základnú školu na Tomášikovej ulici v Košiciach kde sa stretla a rozprávala so slovenskými a ukrajinskými mamami a ich deťmi. Prvá dáma sa zaujímala aj o to, kedy a či často komunikujú ukrajinské mamy a ich deti so svojimi manželmi ktorí ostali v domovine. 

V návšteve pokračovala Jill Bidenová na hraničnom priechode vo Vyšnom Nemeckom, kde ju sprevádzal premiér Slovenskej republiky Eduard Heger s manželkou Luciou a minister vnútra Roman Mikulec. Na hraničnom priechode Jill Bidenová navštívila priestory na vstupe i výstupe zo Slovenska, stretla a porozprávala sa s hasičmi, vojakmi, policajtami, colníkmi, dobrovoľníkmi ktorí pracujú a pomáhajú na hranici a aj s ľuďmi ktorí zastupujú pomáhajúce organizácie. V ďalšej časti návštevy sa bola Jill Bidenová spolu s premiérom Eduardom Hegerom, jeho manželkou Luciou, ministrom vnútra Romanom Mikulcom a ďalšími ľuďmi pomodliť. Navštívili improvizovanú kaplnku na hraničnom priechode kde modlitbu začal kňaz kapitán František Krušinský slovami: *„Modlíme sa za ľud Ukrajiny"*. Modlitba bola vedená v slovenskom aj anglickom jazyku a prítomní sa pomodlili za Ukrajinu, za všetkých ľudí ktorí na Slovensko prichádzajú z vojnou zasiahnutej krajiny a tiež za tých, ktorí im poskytujú pomoc. Pri odchode z priechodu Jill Bidenová povedala: *„Chcem poďakovať všetkým ľuďom na Slovensku za to, že otvorili svoje náručia, otvorili svoje domovy a najmä otvorili svoje srdcia"*.

Po tejto asi hodinovej návšteve na hranici odcestovala Jill Bidenová do Užohrodu, kde sa stretla s prvou dámou Ukrajiny, ktorou je Olena Zelenská. Vopred neohlásené stretnutie bolo prvým verejným vystúpením Oleny Zelenskej od začiatku vojny a trvalo približne dve hodiny.

9. mája 2022 bola Jill Bidenová pred odletom do Spojených štátov na návšteve u prezidentky Slovenska Zuzany Čaputovej ktorá po stretnutí povedala: *„Som veľmi potešená vzájomným porozumením a spoluprácou a aj z tohto miesta chcem poďakovať za podporu Spojeným štátom americkým"*.

Referencie
----------

1. 1 2 3 4 5   *Jill Biden Biography* [online]. www.biography.com, 2.4.2014, [cit. 2020-11-03]. Dostupné online.
2. ↑   *Donald Carl Jacobs* [online]. www.geni.com, [cit. 2020-11-03]. Dostupné online.
3. 1 2 3  VAN METER, Jonathan. *Jill Biden: All the Vice President's Women* [online]. Vogue, [cit. 2020-11-03]. Dostupné online. Archivované 2014-08-31 z originálu.
4. ↑  TASKER, Annie. *Jill Biden getting attention* [online]. Bucks County Courier Times, 7.11.2008, [cit. 2020-11-03]. Dostupné online. Archivované 2009-01-20 z originálu.
5. 1 2  Q. SEELYE, Katharine. *Jill Biden Heads Toward Life in the Spotlight* [online]. The New York Times, 24.8.2008, [cit. 2020-11-03]. Dostupné online.
6. 1 2 3  ANKEL, Sophia. *The life of Jill Biden, an educator who worked full-time while Joe Biden was Vice President, defends him from protesters, and is a crucial part of his 2020 campaign* [online]. Business Insider, 19.8.2020, [cit. 2020-11-03]. Dostupné online.
7. 1 2 3   *July 17, 1977 A Publisher Extra Newspaper The Morning News from Wilmington, Delaware · Page 3* [online]. www.newspapers.com, [cit. 2020-11-03]. Dostupné online.
8. ↑  ANKEL, Sophia. *The life of Jill Biden, an educator who worked full-time while Joe Biden was Vice President, defends him from protesters, and is a crucial part of his 2020 campaign* [online]. Business Insider, [cit. 2020-11-03]. Dostupné online.
9. ↑  YUAN, LINSKEY, Jada, Annie. *Jill Biden is finally ready to be first lady. Can she help her husband beat Trump?* [online]. The Washington Post, 18.8.2020, [cit. 2020-11-03]. Dostupné online.
10. ↑  COPELAND, Libby. *Campaign Curriculum* [online]. The Washington Post, 23.10.2008, [cit. 2020-11-03]. Dostupné online.
11. ↑  SAENZ, Ariette. '*You have to make it fun': Jill Biden opens up about life on the campaign trail* [online]. CNN politics, 12.1.2020, [cit. 2020-11-03]. Dostupné online.
12. 1 2  PUENTE, Maria. *Jill Biden will be historic first lady: Just call her ‘Professor FLOTUS’* [online]. USA Today, 10.11.2020, [cit. 2020-11-10]. Dostupné online.
13. ↑  KRČMÁRIK, Matúš. *Americká prvá dáma neprestala učiť. Cez víkend príde na Slovensko* [online]. www.sme.sk, 05.05.2022, [cit. 2022-05-10]. Dostupné online.
14. ↑   *Hranica aj rodiny odídencov. Bidenovú čaká na východe nabitý program* [online]. www.sme.sk, 07.05.2022, [cit. 2022-05-10]. Dostupné online.
15. ↑   *Prvá dáma USA na Slovensku Bidenová bola s dobrovoľníkmi i utečencami, modlila sa a pozdravila aj Zelenskú* [online]. www.postoj.sk, 08.05.2022, [cit. 2022-05-10]. Dostupné online.
16. ↑   *Jill Bidenová: Ďakujem všetkým ľuďom na Slovensku. Prvá dáma nečakane išla aj do Užhorodu* [online]. www.aktuality.sk, 08.05.2022, [cit. 2022-05-10]. Dostupné online.
17. ↑   *Jill Bidenová poďakovala Slovákom za pomoc Ukrajine. S Hegerom sa pomodlili za mier, a potom nastala zmena plánu* [online]. www.webnoviny.sk, 08.05.2022, [cit. 2022-05-10]. Dostupné online.
18. ↑   *Bidenová ocenila, že sme otvorili Ukrajincom svoje srdcia* [online]. www.sme.sk, 08.05.2022, [cit. 2022-05-10]. Dostupné online.
19. ↑   *Čaputová s Bidenovovou ocenili porozumenie medzi Slovenskom a USA* [online]. www.sme.sk, 09.05.2022, [cit. 2022-05-10]. Dostupné online.
20. ↑   *Prezidentka Zuzana Čaputová sa stretla s prvou dámou USA Jill Bidenovou* [online]. www.dennikn.sk, 09.05.2022, [cit. 2022-05-10]. Dostupné online.
21. ↑   *Slovensko zdieľa rovnaké hodnoty ako USA, uviedla Bidenová u prezidentky* [online]. www.postoj.sk, 09.05.2022, [cit. 2022-05-10]. Dostupné online.
22. ↑   *Prezidentka prijala Bidenovú. USA je vďačná za podporu a spoluprácu* [online]. www.pravda.sk, 09.05.2022, [cit. 2022-05-10]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Jill Bidenová**

Zdroj
-----

*Tento článok je čiastočný alebo úplný preklad článku Jill Biden na anglickej Wikipédii.*

| * z
* d
* u
Prvé dámy USA |
| --- |
| 
* Martha Washingtonová
* Abigail Adamsová
* Martha Jeffersonová Randolphová
* Dolley Madisonová
* Elizabeth Monroeová
* Louisa Adamsová
* Emily Donelsonová
* Sarah Jacksonová
* Angelica Van Burenová
* Anna Harrisonová
* Jane Harrisonová
* Letitia Tylerová
* Priscilla Tylerová
* Julia Tylerová
* Sarah Polková
* Margaret Taylorová
* Abigail Fillmoreová
* Jane Pierceová
* Harriet Laneová
* Mary Lincolnová
* Eliza Johnsonová
* Julia Grantová
* Lucy Hayesová
* Lucretia Garfieldová
* Mary McElroyová
* Rose Clevelandová
* Frances Clevelandová
* Caroline Harrisonová
* Mary Harrisonová McKeeová
* Frances Clevelandová
* Ida McKinleyová
* Edith Rooseveltová
* Helen Taftová
* Ellen Wilsonová
* Margaret Wilsonová
* Edith Wilsonová
* Florence Hardingová
* Grace Coolidgeová
* Lou Hooverová
* Eleanor Rooseveltová
* Bess Trumanová
* Mamie Eisenhowerová
* Jacqueline Kennedyová
* Lady Bird Johnsonová
* Pat Nixonová
* Betty Fordová
* Rosalynn Carterová
* Nancy Reaganová
* Barbara Bushová
* Hillary Clintonová
* Laura Bushová
* Michelle Obamová
* Melania Trumpová
* Jill Bidenová

 |

Autoritné údaje: * GND: 1162472073
* ISNI: 0000000050949872
* LCCN: no2009011322
* VIAF: 24435361
* WorldCat: lccn-no2009011322